Diari Oficial de la Generalitat Valenciana


Sumari del DOGV 2974, del 18-04-1997 (1997/905147)

Mancomunitat Intermunicipal de la Ribera Baixa. Bases de tres places d'assistent/a social.
------------------------------------------------------------------------------------------

### Dades del document

Número de DOGV
:   2974

Data del DOGV
:   18-04-1997

Secció del DOGV
:   I. DISPOSICIONS GENERALS

Número del document
:   1997/905147


Data del document
:   10-01-1997

Organisme emissor


Tipus de document
:   Convocatòria

Descriptors 

:   * Almussafes
    * Favara
    * Polinyà de Xúquer
    * Corbera
    * Cullera
    * Fortaleny
    * Sueca
    * Sollana
    * Llaurí
    * Riola
    * Albalat de la Ribera
    * administració local
    * concurs administratiu
    * treballador social

Mancomunitat Intermunicipal de la Ribera Baixa. Bases de tres places d'assistent/a social.  
CONVOCATÒRIA [97/M0879]  
En compliment del que es va acordar en l'assemblea general, del dia 20 de desembre de 1996, es publiquen les bases per a la provisió de tres places d'assistent social, que es transcriuen a continuació:  
Convocatòria i bases per a la selecció de tres assistents socials, amb caràcter de personal laboral fix, a temps parcial.  
Primera  
És objecte de la present convocatòria la selecció de personal laboral per a ocupar, amb caràcter fix, les tres places d'assistent social, amb dedicació parcial, amb una jornada de 28 hores setmanals, les quals es troben vacants en la plantilla d'aquesta Mancomunitat.  
Segona  
El procediment de selecció es realitzarà mitjançant concurs oposició.  
Tercera  
Per a prendre part en el procediment de selecció, caldrà que els aspirants complisquen en la data d'acabament del termini de presentació d'instàncies, els següents requisits:  
a) Ser espanyol o nacional d'un dels països que formen la Unió Europea.  
b)Tindre complits els 18 anys.  
c) Estar en possessió del títol d'Assistent Social, expedit per una escola d'assistents socials.  
d) No patir cap malaltia ni defecte físic que impedisca l'exercici de les funcions.  
e) No haver sigut separat mitjançant expedient disciplinari del servei a l'estat o a l'administració local.  
f) No trobar-se sotmés a cap de les causes vigents d'incompatibilitat o incapacitat.  
Quarta  
Les instàncies per a sol·licitar prendre part en les proves que es realitzen, podran presentar-se en el Registre d'Entrada de Documents d'aquesta Mancomunitat, en el termini de 20 dies naturals, comptats a partir de l'endemà de la publicació de l'extracte d'aquesta convocatòria en el Butlletí Oficial de l'Estat. Els aspirants hauran de fer constar en la instància que compleixen tots i cadascun dels requisits exigits en la base tercera d'aquesta convocatòria. Igualment hauran d'adjuntar a la instància, en el moment que presenten aquesta, els documents acreditatius que al·leguen per a la fase de concurs, degudament compulsats en el cas de no ser originals.  
Cinquena  
La selecció, que s'efectuarà mitjançant concurs oposició, consistirà en la realització dels següents exercicis i la valoració dels mèrits que a continuació s'indiquen:  
Fase d'oposició.  
Exercicis obligatoris:  
Primer. Escrit. Consistirà a desenvolupar per escrit, durant un temps màxim d'una hora, un tema de caràcter general, que proposarà el tribunal abans que comence l'exercici, relacionat amb el programa annex, encara que no es corresponga a l'epígraf concret d'aquest. Aquest exercici serà eliminatori i es puntuarà de 0 a 10 punts; l'aspirant que no aconseguisca la puntuació mínima de 5 punts quedarà automàticament eliminat.  
Segon. Pràctic. Consistirà a desenvolupar per escrit, en un període màxim d'una hora, un exercici pràctic sobre les funcions que exerceix un assistent social, el qual proposarà el tribunal immediatament abans del començament de l'exercici. Aquest exercici serà eliminatori i es puntuarà de 0 a 10 punts; l'aspirant que no aconseguisca la puntuació mínima de 5 punts quedarà automàticament eliminat.  
Tercer. Memòria. Consistirà en la lectura d'una memòria, que l'aspirant haurà presentat prèviament, adjunta a la instància, en el moment de presentar-la, relativa a l'organització de l'equip social de base i a les funciones que cal realitzar com a assistent social en la Mancomunitat Intermunicipal de la Ribera Baixa. La memòria s'haurà de presentar mecanografiada, a doble espai i a una cara, i haurà de tindre una extensió mínima de 10 folis i màxima de 20 folis. Aquesta memòria es puntuarà de 0 a 10 punts i l'aspirant que no aconseguisca la puntuació mínima de 5 punts quedarà automàticament eliminat.  
Quart. Valencià. Consistirà a traduir del castellà al valencià, un text que proposarà el tribunal. La duració d'aquest exercici serà de 30 minuts. Serà obligatori com els anteriors, però no tindrà el caràcter d'eliminatori i es puntuarà de 0 a 3 punts.  
Fase de concurs.  
El tribunal valorarà els mèrits aportats pels aspirants que hagen superat la fase d'oposició, degudament acreditats i presentats junt amb la instància, d'acord amb el següent barem:   
- Pels serveis prestats en l'administració pública, en una plaça anàloga a la que és objecte de la convocatòria: 0,5 punts, per any complet, fins un màxim de 3 punts.  
- Per cursos realitzats, de 40 hores o més, relacionats amb les funcions que cal exercir en la plaça que és objecte de la convocatòria: 0,25 punts per curs, fins un màxim d'1 punt.  
- Entrevista amb el tribunal, sobre les funcions de la plaça: fins un màxim de 2 punts.  
La puntuació total obtinguda per l'aspirant serà l'obtinguda en la fase d'oposició més la suma de l'atorgada en la fase de concurs.  
Sisena  
La llista provisional d'admesos i exclosos per a prendre part en les proves i del tribunal qualificador, es publicaran en el tauler d'edictes d'aquesta Mancomunitat i en el Butlletí Oficial de la Província, en el termini d'un mes des de l'acabament del termini de presentació d'instàncies; en el cas de no haver reclamacions, transcorreguts 15 dies des de la dita publicació, s'elevarà a definitiva la llista d'admesos i exclosos i del tribunal qualificador.  
Setena  
La data, el lloc i l'hora de realització de les proves es publicaran junt amb la llista d'admesos i exclosos.  
Vuitena  
El tribunal que qualifique les proves i valore els mèrits serà de categoria segona, de les que s'indiquen en la Resolució del 22 de març de 1993, per la qual es revisa l'import de les indemnitzacions establides en el Reial Decret 246/1988, de 4 de març, i estarà compost pels següents membres:  
- President: el de la corporació o membre d'aquesta en qui delegue.  
- Secretari: el de la corporació o funcionari de carrera en qui delegue.   
- Vocals:  
- Un representant del Consell.  
- Un funcionari de carrera designat pel president.  
- Un tècnic expert designat pel president.  
La designació dels membres del tribunal inclourà la dels respectius suplents. El tribunal podrà designar els assessors que considere necessaris per a les diferents proves.  
Novena  
Els drets d'examen per a prendre part en les proves es fixen en 4.000 pessetes.  
Deu  
Els aspirants proposats hauran de presentar, en el termini de tres dies, a partir de la realització de les proves, la documentació acreditativa de complir els requisits exigits en la base tercera de la convocatòria.  
Els aspirants que superen les proves i no hagen sigut proposats pel tribunal formaran una borsa de treball per a substitucions, vacants, etcètera.  
Onze  
El tribunal queda facultat per a resoldre els dubtes que es plantegen en la interpretació d'aquestes bases i garantir el normal desenvolupament d'aquestes.  
Dotze  
Si els dies d'acabament del termini o d'actuació obligada foren festius, es passaran al dia hàbil següent.  
Programa annex  
Grup primer.  
Tema 1. Coneixements bàsics sobre el procés metodològic en treball social.  
Tema 2. Principals tècniques que s'utilitzen en el treball social.  
Tema 3. Planificació en el treball social: programes i projectes, nivells i tipus.  
Tema 4. Elaboració de projectes de treball social.  
Tema 5. Els serveis socials: concepte i principis generals.  
Tema 6. Política de benestar social i qualitat de vida.  
Tema 7. Serveis socials sectorials: administració pública, autonòmica i local, interrelació d'aquestes.  
Tema 8. Recursos socials existents en la zona d'actuació.  
Tema 9. Tipologia de recursos dels serveis socials especialitzats.  
Tema 10. Tercera edat. Concepte. Edat de jubilació. Pensió de jubilació. Altres formes d'assistència a la tercera edat. Legislació vigent.  
Grup segon.  
Tema 1. Els drets socials en relació amb la Constitució espanyola. El Tribunal Constitucional i el Defensor del Poble.  
Tema 2. La institució autonòmica pel que fa als serveis socials. Organització de les competències transferides. La relació d'aquestes amb els ens locals.  
Tema 3. Organització i competència de les diputacions provincials. La relació d'aquestes amb els ens locals en els serveis socials.  
Tema 4. Organització del municipi. L'alcalde, els regidors, el Ple de l'Ajuntament. La Comissió de Govern.  
Tema 5. Sotmetiment de l'administració a la llei i al dret. Fonts del dret públic.  
Tema 6. El municipi. El terme municipal. La població. L'empadronament.  
Tema 7. L'acte administratiu. Principis generals del procediment administratiu.  
Tema 8. Ordenances i reglaments de les entitats locals. Classes. Procediment d'elaboració i aprovació.  
Tema 9. L'administrat. Col·laboració i participació dels ciutadans en les funcions administratives.  
Grup tercer.  
Tema 1. Concepte de personalitat i tipus d'aquesta.  
Tema 2. Psicologia de la infantesa, adolescència, adults i tercera edat.  
Tema 3. Psicologia social: teoria i classes de grups. Tècniques de treball en grups: dinàmica de grups, etcètera.  
Tema 4. Menors. Concepte. Principals organismes dedicats a la protecció d'aquests. Tràmits per a aconseguir-ho. Centres assistencials. Legislació vigent.  
Tema 5. Educació i instrucció. Guarderies. Maternals i pàrvuls. Ensenyament general bàsic. Formació Professional i Batxillerat. Sistema de beques. Promoció juvenil, campaments i legislació vigent.  
Tema 6. Minusvàlids físics i sensorials. Concepte i graus. Rehabilitació. Centres assistencials. Forma d'obtindre assistència. Altres malalties que requerisquen internament: lepra, tuberculosi, etcètera.  
Tema 7. Concepte i classes de drogues. Efectes d'aquestes. Tractament per a la curació i rehabilitació de drogoaddictes. Centres adequats per a ells i tràmits per a l'ingrés en aquests.  
Tema 8. L'alcoholisme. El problema des del punt de vista individual i social. Legislació sobre la matèria. Establiments en què està prohibida la venda de begudes alcohòliques. Centres de rehabilitació.  
Tema 9. L'atur. El problema de l'atur especialment a la província de València i al municipis de la Mancomunitat Intermunicipal de la Ribera Baixa. Atur estacional i no estacional. Institut Nacional d'Ocupació. Subsidi de desocupació. Organismes que s'ocupen de pal·liar el problema de l'atur. Especial referència a l'atur juvenil.  
Tema 10. La delinqüència juvenil. Edat fins a la qual no hi ha responsabilitat penal. Centres de prevenció i tutela. Legislació vigent.  
Grup quart.  
Tema 1. Llei de Serveis Socials.  
Tema 2. Mesures de protecció de menors a la Comunitat Valenciana.  
Tema 3. Organització i funcionament dels consells municipals de benestar social.  
Tema 4. Pla de mesures d'inserció social a la Comunitat Valenciana.  
Tema 5. Registre, autorització i acreditació dels serveis socials a la Comunitat Valenciana.  
Tema 6. Integració social de minusvàlids.  
Tema 7. Mesures de foment d'ocupació de la dona.  
Tema 8. Mesures de protecció social: prestacions no contributives.  
Tema 9. L'adopció, l'acolliment familiar, les famílies educadores.  
Tema 10. Pla d'Ordenació dels Serveis Socials a la Comunitat Valenciana.  
Grup cinqué.  
Tema 1. El servei de suport domiciliari. Introducció històrica, definició, principis i característiques.  
Tema 2. El servei de suport domiciliari: finalitat. Servei que presta i posada en marxa.  
Tema 3. L'assistència individualitzada. Establiment d'un programa individual. Seguiment i perfil de l'usuari.  
Tema 4. El Servei d'Informació en els serveis socials bàsics. Objectius. Tipus d'informació.  
Tema 6. El sistema públic de serveis socials. Cap a una nova concepció dels serveis socials.  
Tema 7. La comunitat com a recurs en els serveis socials generals.  
Tema 8. Els centres socials. Definició. Infraestructura i equipament.  
Tema 9. Equips dels serveis socials de base. Definició, funcions, composició i coordinació.  
Tema 10. Ajuda a domicili. Finalitat del servei. Prestacions. Organització i funcionament del servei. Seguiment i control del servei.  
Cullera, 10 de gener de 1997.- El president.